open-index/open-wikipedia-markdown huggingface dataset:
Isolasjon

**Isolasjon** kan sikte til:

* Elektrisk isolator, materiale som hindrer strømgjennomgang
* Isolerende språk, analytiske språk
* Isolasjonisme, diplomatisk politikk
* Lydisolasjon, lyddemping
* Sekundærfaktor, topografisk isolasjon
* Sosial isolasjon
** Isolasjonsfengsling, hvor arrestanten har liten eller ingen kontakt med andre
* Varmeisolasjon
* Varmeisolering

## Se også
* Isolator (andre betydninger)
Mineralull

**Mineralull** er et isolasjonsmateriale som er produsert av mineraler (sand, stein eller glass). Det benyttes til isolering av installasjoner og bygninger mot kulde og varme i tørre omgivelser.

Støv fra mineralull kan være irriterende på hud, øyne, luftveier og slimhinner.

Råmaterialet till mineralull kan være returglass eller sand, SiO2. Råmaterialet smeltes ved cirka 1400&nbsp;°C og den smeltede massen ledes til roterende spinnere som slynger glasset ut i små hull. Det stivner i tynne tråder som bearbeides sammen med fenolharts og cirka 0,5&nbsp;% mineralolje for å binde støv. Den formes siden til isoleringsplater eller andre produkter.

## Eksterne lenker
*
St. Johanneslogen Oscar til den Kronede Bøg

**St. Johanneslogen Oscar til den Kronede Bøg** er en frimurerloge i Den Norske Frimurerorden (St. Johannesloge nr. 7) som ble stiftet i Larvik den 21. januar 1900.

Den startet som Laurvigs Broderforening  8. januar 1892.under St. Johanneslogen St. Olaus til den hvide Leopard. Logen navn henspiller på kong Oscar II som var Stormester i Sverige og Norge i perioden 1891-1905, og på den særpregede bøkeskog som omkranser Larvik.

Logens valgspråk er Ad Lucem (Mot lyset)

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
* Matrikkel over Den Norske Frimurerorden for arbeidsåret 2025

## Eksterne lenker
*
Veier i Vestfold

I Vestfold var det pr. 1. januar 2007 til sammen 2 669 km offentlige veier, noe som utgjorde 2,87 % av Norges samlede veilengde på 92 946 km. Av dette var 682 km riksveier/europaveier, 680 km fylkesveier og 1 307 km kommunale veier.

## Fylkets viktigste veier

Vestfold har én europavei. Europavei 18 går fra Sande i nord til Larvik i sør/vest. Andre viktige riksveier i fylket er riksvei 19 fra Tønsberg via Horten og ferge til Moss, fylkesvei 35 fra Tønsberg til Hof, og fylkesvei 40 fra Larvik via Lardal til Hvittingfoss. Riksveiene rundt byene Larvik, Sandefjord og Tønsberg har også mye trafikk.

## Bruer og tunneler

## Viktige øyforbindelser og fjelloverganger
### Øyforbindelser
Fylkets viktigste øyforbindelse er fylkesvei 308 til Nøtterøy og Tjøme i Færder kommune. Kanalbrua knytter Nøtterøy til fastlandet i Tønsberg, mens Vrengen bru knytter sammen Tjøme og Nøtterøy over sundet Vrengen.

### Fjelloverganger
Vestfold er et lavlandsfylke, men fylkesvei 32 på grensen mellom Lardal og Siljan i Telemark når opp i ca. 300 moh.

## Se også
*Kategorien Veier i Vestfold med underkategorier
*Liste over broer i Norge etter lengde
*Veitunneler i Norge
*Undersjøiske veitunneler i Norge
*Lengste veitunneler i hvert fylke

## Referanser
St. Johanneslogen St. Olaus til de tre Roser

**St. Johanneslogen Olaus til de tre Roser** er St. Johannesloge nr. 9 i Den Norske Frimurerorden. Losjen ble opprettet i Kristiania den 2. mai 1903, og er underlagt Den Norske Store Landsloge.

Losjens valgspråk er: Kjend dig selv. 

Losjen ble opprettet samme dag som St. Johanneslogen St. Olaus til de tre Søiler, men to timer senere (kl. 18:00). Begge disse losjene har St. Johanneslogen St. Olaus til den hvide Leopard som moderlosje.

«Rosene» feiret i 2003 sitt 100-årsjubileum sammen med «Søilene».

## Ordførende Mestere

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Gus Hansen

**Gustav «Gus» Hansen** (født Gustav Jacobsen 13. februar 1974 i København), også kjent som «The Great Dane», er en dansk profesjonell pokerspiller bosatt i Monaco. Hansen har vunnet tre åpne World Poker Tour-titler, Aussie Millions 2007 main event, og var vinner av første sesong av Poker Superstars Invitational Tournament. Før Hansen ble profesjonell pokerspiller i 1997, var han en fremragende backgammonspiller, samt en talentfull tennisspiller.

Hansen ble kåret til en av verdens femti mest sexy menn av magasinet *[[People (magasin)|People]]* i 2004.

Hansen har beskrevet seg selv som en profesjonell gambler, og har vært kjent for å sette penger på personlige fysiske utfordringer, som da han utfordret pokerspilleren Theo Jørgensen i bokseringen Hansen har vært involvert i flere internettforetak, blant disse PokerChamps.com (nå Betfair Poker, ThePlayr.com og GusHansenTV.

Den 2. oktober 2012 signerte Gus Hansen en avtale som gjorde han til ambassadør for Full Tilt Poker under selskapets nye ledelse. Fra da og ut 2013 toppet Hansen listene som innehaver av den verste tapskontoen i online poker, med et registrert tap på ca 15 millioner USD.

## Referanser


## Eksterne lenker
* Hjemmeside
Mayankote Kelath Narayanan

**Mayankote Kelath Narayanan** (født 1934) er en indisk statstjenestemann.

M.K. Narayanan ledet Indias kontraspionasje, Intelligence Bureau fra 1987 til 1990, hvorpå han ble leder av Joint Intelligence Committee. M.K. Narayan ble igjen leder for IB i 1991 og gikk av i 1992, fra mai 2004 var han spesialrådgiver i intern sikkerhet for Indias statsminister. M.K. Narayanan har inngående kjennskap til den interne konflikten i Sri Lanka.

Han ble utnevnt til nasjonal sikkerhetsrådgiver for den indiske statsministeren den 25. januar 2005 etter at den foregående nasjonale sikkerhetsrådgiveren, Jyotindra Nath Dixit var død.

Han ble hedret med den indiske offisielle sivile utmerkelse Padma Shri i 1992 for sin innsats.

I perioden 2010 til 2014 var han guvernør for delstaten Vest-Bengal.

## Referanser
Lars Aksnes

**Lars Aksnes** (født 1947) er en norsk sivilingeniør. Han var utbyggingsdirektør i Vegdirektoratet. Han ble utdannet i veg- og transportteknikk på NTH, og jobbet først i Vegvesenet, så som teknisk direktør i Bærum kommune, før han ble utbyggingsdirektør. Han har flere ganger vært fungerende veidirektør.

## Referanser
Friidrett under Sommer-OL 1996 – Spydkast menn

Resultatene for friidrettsøvelsen **Spydkast, menn** under **[[Sommer-OL 1996]]** i Atlanta, Georgia, USA. Totalt deltok 34 utøvere i øvelsen og tolv som kvalifiserte seg til finalen.

Jan Železný fra Tsjekkia tok OL-gullmedalje for andre gang på rad. Pål Arne Fagernes representerte Norge, men klarte ikke å kvalifisere seg til finalen.

## Medaljevinnere

## Rekorder
Før konkurransen var verdens- og olympisk rekord som følger:

## Resultater
### Kvalifisering

## Finale

## Kilder
* Offisiell rapport
* Resultater
Samsaya

**Samsaya Sampda Sharma** (født 1979) er en indisk-norsk sanger og skuespiller.

## Oppvekst
Samsaya ble født i Hamirpur, Nord-India. Elleve måneder gammel flyttet hun med familien til Oslo, hvor hun vokste opp på Ellingsrud. Hun gikk på Ellingsrudåsen barneskole, Ellingsrud ungdomsskole og deretter på Hellerud videregående skole. I flere år spilte hun også fotball for Ellingsrud Idrettslag (EIL). 

Hun ble tidlig påvirket av hiphop og hørte på blant annet Public Enemy. Som 19-åring medvirket Samsaya i Ungdommens Kulturmønstring med sitt daværende band. Bandet deltok også på NM i rock, hvor de havnet på andreplass, selv om de egentlig spilte R'n'B-pop.

## Karriere
### Artist
I 2004 ble albumet *[[Shedding Skin]]* utgitt. Under Alarmprisen 2005 ble hun nominert i klassen årets nykommer. Samsayas første single, «Change», kom ut i august 2008. Neste plate ble utgitt høsten samme år. Hennes egen *label* er Lotus Records.

Låten hennes «Dodge it» er blitt brukt i den Oscar-nominerte og Golden Globe-vinnende filmen *[[The Wrestler]]*.

### Skuespiller
Samsaya har medvirket som skuespiller i grøsseren ''Villmark'' og i Varg Veum-filmen *[[Varg Veum – Begravde hunder|Begravde hunder]]*. Hun hadde også en rolle i NRK Supers julekalenderserie *[[Jul i Svingen]]*.

### Programleder og deltager i realityprogrammer
Samsaya har vært med i flere ulike programmer i norsk TV og radio. I 2008 var hun VJ på musikk-kanalen ''The Voice TV'', der hun ledet det populære programmet *Topp 10*. 

I 2009 var hun med i TV-programmene *[[Det store korslaget]]*, *[[4-stjerners middag halv åtte]]* på TVNorge og *[[Zebra Grand Prix]]* på TV2.

Samsaya har også vært programleder i den norske utgaven av musikk-konkurransen ''The Voice''. I 2010 var hun med på *[[4-stjerners reise]]*.

### Eget plateselskap
I 2010 etablerte Samsaya plateselskapet 3&nbsp;Millimeter i Oslo.

### Samfunnsengasjement
Per desember 2021 er Samsaya Sampda Sharma 2. nestleder i NOPAs styre.

Hun var en av feministene bak et opprop for inkluderende feminisme i 2020.

### Privatliv
Hun giftet seg sommeren 2013 med den svenske musikeren Andreas Grega.

## Diskografi

## Utvalgt filmografi

## Referanser


## Eksterne lenker
* 
* 
* 
* 
* www.filmfront.no om Samsaya
* Samsayas nettsted 
* Samsaya på Youtube Channel
Club Universidad Nacional

**Club Universidad Nacional**, best kjent som **Pumas de la UNAM** eller bare **Pumas**, er en meksikansk fotballklubb fra hovedstaden Mexico by. Den spiller i den meksikanske eliteserien. Klubben representerer landets største universitet, Universidad Nacional Autónoma de México (UNAM). Pumas spiller hjemmekampene sine på Estadio Olímpico Universitario, som var hovedarena under de olympiske leker i 1968.

Pumas har sju seriemesterskap. Det første ble vunnet i 1962, og det siste i vårsesongen 2011. Klubben har også vunnet CONCACAFs mestercup tre ganger.

Ifølge flere meniningsmålinger er Pumas Mexicos tredje mest populære fotballag, etter Chivas og América.

## Titler
*Den meksikanske eliteserien: 1977, 1981, 1991, Clausura 2004, Apertura 2004, Clausura 2009, Clausura 2011
*Den meksikanske supercupen: 1975, 2004
*CONCACAFs mestercup: 1980, 1982, 1989
*Copa Interamericana: 1980

## Bilder

Fil:BarraPumas.jpg|Pumas-tilhengere på Olympiastadion
Fil:FansLeavingCUstadium.JPG|Tilhengere forlater Olympiastadion etter en Pumas-kamp.


## Eksterne lenker
*
Foreningen for el-overfølsomme

**Foreningen for el-overfølsomme** (**FELO**) er en ideell norsk forening som arbeider med el-overfølsomhet, det vil si personer som mener de har plager eller helseskader som følge av eksponering for elektromagnetisk stråling. Foreningen ble stiftet i 1993.

FELO jobber for å få til bedre løsninger for de som mener seg rammet, samt å sette temaet på dagsordenen for å kunne diskutere og sette i verk preventive tiltak. Foreningen har ikke lykkes i å få anerkjent el-overfølsomhet som en reell diagnose.

## Eksterne lenker
*
Francesco Casagrande

**Francesco Casagrande** (født 14. september 1970 i Firenze) er en tidligere italiensk  landeveissyklist, som var profesjonell i årene 1992 til 2005. 

## Biografi
I Giro d'Italia i 2000 ledet han deler av rittet, men måtte til slutt ta til takke med andreplass bak landsmannen Stefano Garzelli, han vant imidlertid klatretrøya.

Som ekspert på en-dags-ritt, vant han i 1998 og 1999 Clásica de San Sebastián, samt 2000 utgaven av  La Flèche Wallonne og Subida a Urkiola. I VM i landeveissykling 1999 tok han fjerdeplassen, bak Óscar Freire (gull), Markus Zberg (sølv) og Jean-Cyril Robin (bronse). I 1998 testet han positivt på testosteron, fikk sparken i Cofidis, og ble utestengt i ni måneder.
 
I 1996 vant han Tirreno-Adriatico og Baskerland rundt &mdash; begge en-ukes-ritt. 
Han har 52 seirer i karrieren.

### Største meritter
* Clásica de San Sebastián (1998, 1999) 
* La Flèche Wallonne (2000) 
* Sveits rundt (1999) 
* Giro del Trentino (2001, 2002) 
* Tirreno-Adriatico (1996) 
* Baskerland rundt (1996)
* Subida a Urkiola (2000)
* Coppa Placci (1995, 2000)
* Tour of Tuscany (1994) 
* Tour of Emilia (1994) 
* Milano-Torino (1994) 
* Tour of the Apennines (1995) 
* Coppa Agostoni (2001, 2003)
* Etappeseier i Sveits rundt (2002) 
* To etappeseiere i Sveits rundt (2003)
* Giro d'Italia: 
** 1 etappeseier (Prato - Abetone 2000)
** *[[Maglia verde]]*  
** 12 dager i *[[Maglia rosa]]*

### Andreplasser
* Giro d'Italia (2000)
* Giro di Lombardia (2000)
* Clásica de San Sebastián (2001)
* Giro del Lazio (1999)
* HEW Cyclassics (2000)
* Giro del Veneto (1999, 2000)
* Tour of Emilia (2001, 2004)

## Referanser


## Eksterne lenker
*
Tonkünstler-Orchester Niederösterreich

**Tonkünstler-Orchester Niederösterreich** er et østerriksk symfoniorkester. Det ble grunnlagt i 1907, og er basert i byene Sankt Pölten og Wien i Niederösterreich. Konsertene spilles vanligvis i Wiener Musikverein og i Festspielhaus St. Pölten. Sjefsdirigent er Kristjan Järvi.

Orkesteret spiller vanligvis klassisk musikk i den tysk-østerrikske tradisjonen, som Haydn, Mozart og Beethoven, men går også inn i den romantiske perioden med musikk av komponister som Schubert, Brahms, Bruckner og Mahler.

## Historie
Orkesterets navn slekter på Wiens første musikkforening fra 1700-tallet. I 1907 ble orkesteret *Verein Wiener Tonkünstler-Orchester* stiftet, og ble raskt populært med sine søndagskonserter. I 1913 stod orkesteret for urpremieren av Arnold Schönbergs *[[Gurrelieder]]* under ledelse av Franz Schreker. Under første verdenskrig ble imidlertid *tonkünstlerene* tvunget til å slå seg sammen med *Wiener Concertverein*. Dette nye orkesteret utviklet seg senere til dagens *[[Wiener Symphoniker]]*.

I 1946 tok orkesteret *Niederösterreichischen Landes-Symphonie-Orchester* navnet *Tonkünstler-Orchester Niederösterreich* for å føre «Tonkünstler»-tradisjonen videre. De nye *tonkünstlerene* videreførte også søndagskonsertene fra førkrigsorkesteret. De senere årene har *Tonkünstler-Orchester Niederösterreich* gått nye veier for å appellere til nye lyttergrupper, og har blant annet begynt å eksperimentere med sjangere og uvanlige solister.

## Eksterne lenker
* 
* 
* Orkesterets nettsider
Amerindiske språk

**Amerindiske språk** er en omdiskutert makrofamilie av språk som ble foreslått av Joseph Greenberg i 1987 i boka hans *Language in the Americas*. I denne boka foreslo Greenberg at alle de indianske språka i Amerika tilhører en av tre familier. Ifølge Greenbergs hypotese, tilhører et mindretall av språka, alle fra Nord-Amerika, en av de to tidligere foreslåtte språkfamiliene na-dené og eskimoisk-aleutisk. Alle de øvrige språka, som vanligvis regnes å tilhøre flere titalls ubeslektede språkfamilier, tilhører den amerindiske familien.

Begrepet brukes også ofte for å referere til alle de indianske språka i Amerika uten å implisere at de tilhører samme familie.
Itek Air

**Itek Air** (russisk:Авиакомпания «ИТЕК-ЭЙР») er et flyselskap basert i Bisjkek (Manas internasjonale lufthavn) i Kirgisistan. Flyselskapet har ikke tillatelse til å fly innenfor EU.

## Destinasjoner
Per januar 2008 opererer Itek Air med flygninger til følgende destinasjoner:
### Asia
;Sentral-Asia
* Kirgisistan
** Bisjkek (Manas internasjonale lufthavn) **Hub**
** Osh (Osh lufthavn)
;Øst-Asia
* Folkerepublikken Kina
** Ürümqi (Diwopu internasjonale lufthavn)
### Europa
* Russland
** Moskva (Domodedovo internasjonale lufthavn)

## Ulykker og hendelser
24. august 2008 styrtet en Itek Air Boeing 737 nær Manas internasjonale lufthavn i Kirgisistan. Kilder oppgir at mellom 80 og 123 passasjerer var ombord på flyet, som skulle til Mashhad i Iran. Tidlige rapporter meldte om at bare 25 personer hadde overlevd.

## Flåte
Flåten består av følgende fly:

* 2 Boeing 737-200

## Referanser


## Eksterne lenker
* Itek Air - offisiell nettside  
* Itek Airs flåte
* CNN
Rupeni Caucaunibuca

**Rupeni Caucaunibuca** (født 5. juni 1980) er en rugby union-spiller fra Fiji. I 2007 ble han utestengt i tre måneder etter å ha testet positivt på cannabis. 

## Referanser


## Eksterne lenker
* 
* Video av Caucaunibuca's i 2003 under VM-kvalifisering mot Frankrike
Gyrid Axe Øvsteng

**Gyrid Axe Øvsteng** (født 31. juli 1974 i Vågå) er en norsk dramatiker og barnebokforfatter.

Hun har utdannelse innen teater- og litteraturvitenskap. Øvsteng var dessuten elev ved Pilotprosjektet for dramatikere på Kunsthøgskolen i Oslo, 2001&ndash;2003. Hun hadde sin debut med *Køyr* på Norsk dramatikkfestival i 2000.

Øvsteng er i dag bosatt i Skien.

## Barnebøker
* 2008 &ndash; *Finn!* &ndash; bildebok illustrert av Per Ragnar Møkleby
* 2011 &ndash; *Draumar* &ndash; bildebok illustrert av Per Ragnar Møkleby
* 2012 &ndash; *Gjøglaren ; Nattsvermar ; Gåva : scenetekster*
* 2013 &ndash; *Førstemamma på Mars* &ndash; bildebok illustrert av Per Ragnar Møkleby

## Dramatikk
* 2000 &ndash; *Køyr!* &ndash; urpremiere på Dramatikkfestivalen/Det Norske Teatret
* 2001 &ndash; *Understraumar* &ndash; urpremiere på Nationaltheatret
* 2002 &ndash; *Ja!* &ndash; urpremiere på Nationaltheatret
* 2003 &ndash; *Linedans* &ndash; urpremiere på Det Norske Teatret
* 2005 &ndash; *Arv* &ndash; urpremeiere på Samtidsfestivalen/Det Åpne Teater 
* 2006 &ndash; *Bussen* &ndash; urpremiere på Teater Ibsen
* 2006 &ndash; *Utflukt* &ndash; urpremiere i Moskva
* 2007 &ndash; *Verkeleg* &ndash; urpremiere på Rogaland Teater
* 2007 &ndash; *Papirfly* &ndash; urpremiere på Teater Ibsen
* 2007 &ndash; *The New Engine* &ndash; bestillingsverk til åpninga av Klosterøya i Skien
* 2009 &ndash; *Plopp*
* 2009 &ndash; *Superhelt* &ndash; urpremiere på Det Norske Teatret
* 2009 &ndash; *Saldo* &ndash; urpremiere på Det Norske Teatret
* 2010 &ndash; *Nattsvermar*
* 2010 &ndash; *Bjørnstjerne* &ndash; urpremiere på Aulestad
* 2011 &ndash; *Gjøglaren* &ndash; urpremiere på Det Norske Teatret

## Priser og utmerkelser
* 2013: Kulturdepartementets billedbokpris  for barnebøker utgitt i 2013 for *Førstemamma på Mars*, sammen med Per Ragnar Møkleby
* 2013: Kritikerprisen for beste barnebok for *Førstemamma på Mars*, sammen med Per Ragnar Møkleby

## Referanser


## Kilder
*Presentasjon av Gyrid Axe Øvsteng i Forfatterkatalogen på Forfattersentrums nettsider
Conrad Langaard (selskap)

**Conrad Langaard AS** er et norsk foretak. Det startet i 1854 med tobakksutsalg og fabrikk i Oslo. Bedriften hadde gode tider med framgang, og ble etter hvert Norges største tobakksselskap. 

Ved gründeren Conrad Langaards død i 1897 hadde bedriften ca. 400 ansatte, i 1913 arbeidet 630 funksjonærer og arbeidere i firmaet.

På den tiden (1900–1930) var ikke tobakksproduksjon så effektivt som i dag, så derfor krevde det mange ansatte. I 1986 ble produksjonen i Pilestredet lagt ned og flyttet til større produksjonsanlegg i utlandet. 

Fra 1972 og frem til 2007 solgte Conrad Langaard verdens mest populære sigarett, Marlboro, i Norge. Men da Philip Morris Norway AS tok over salget av sigaretten 1. januar 2008, mistet Conrad Langaard flaggskipet sitt.  

I dag driver Conrad Langaard med salg og distribusjon av tobakksprodukter i Norge. Virksomheten holder til på Alnabru i Oslo og har om lag 21 ansatte og en netto omsetning på 275 millioner kr (2007). Den eies av Olav Thon Gruppen. Administrerende direktør er Merete Bjerkan Kristiansen (født 1968).

## Merker
* Camel
* Level
* Salem
* Benson & Hedges
* American Spirit
* Blå Strek
* Gullsnitt (merket med tallet 3 på pakken)
* Mac Baren
* Karvet Blad
* Al Capone
* Ritmeester sigarer
* Oliver Twist
* LD snus
* Tokai lightere
* Zapp lightere
* Ronson gass og bensin
* Mesna piperensere
* Corn Cobe maispiper

## Referanser


## Eksterne lenker
* Nettsted
* Historikk
Liga MX

**Liga MX**, tidligere kjent som **Primera División**, er den høyeste divisjonen i meksikansk fotball. Den ble etablert i 1943, og består av 18 lag. Det arrangeres to turneringer hvert år, *Apertura* om høsten og *Clausura* om våren. De 18 lagene spiller først et ligaspill med én kamp mot hvert av de øvrige laga. De åtte beste på tabellen etter seriespillet går videre til sluttspillet, som kalles *Liguilla*. Vinneren av dette cupspillet vinner tittelen. Det deles derfor ut to seriemesterskap hver sesong. Etter hver vårsesong rykker ett lag ned fra Liga MX, og ett lag rykker opp fra Ascenso MX. Laget som rykker ned, er det som gjennomsnittlig har lavest poengsnitt på de tre siste årene i Liga MX.

## CONCACAF-ranking (2021)
*CONCACAF har ingen egen rangering, så lagene her er rangert etter Kickalgor.com sitt oppsett ved bruk av ELO-metoden.*

## Lagene (2023–24)

## Vinnere

* 1943/44 – Austrias
* 1944/45 – Real Club España
* 1945/46 – 
* 1946/47 – 
* 1947/48 – 
* 1948/49 – 
* 1949/50 – 
* 1950/51 – 
* 1951/52 – 
* 1952/53 – Tampico Madero
* 1953/54 – 
* 1954/55 – 
* 1955/56 – 
* 1956/57 – 
* 1957/58 – 
* 1958/59 – 
* 1959/60 – 
* 1960/61 – 
* 1961/62 – 
* 1962/63 – Oro
* 1963/64 – 
* 1964/65 – 
* 1965/66 – 
* 1966/67 – 
* 1967/68 – 
* 1968/69 – 
* 1969/70 – 
* 1970 – 
* 1970/71 – 
* 1971/72 – 
* 1972/73 – 
* 1973/74 – 
* 1974/75 – 
* 1975/76 – 
* 1976/77 – 
* 1977/78 – 
* 1978/79 – 
* 1979/80 – 
* 1980/81 – 
* 1981/82 – 
* 1982/83 – 
* 1983/84 – 
* 1984/85 – 
* 1985 – 
* 1986 – 
* 1986/87 – 
* 1987/88 – 
* 1988/89 – 
* 1989/90 – 
* 1990/91 – 
* 1991/92 – 
* 1992/93 – 
* 1993/94 – 
* 1994/95 – 
* 1995/96 – 
* 1996 I – 
* 1997 V – 
* 1997 I – 
* 1998 V – 
* 1998 I – 
* 1999 V – 
* 1999 I – 
* 2000 V – 
* 2000 I – 
* 2001 V – 
* 2001 I – 
* 2002 V – 
* 2002 A – 
* 2003 C – 
* 2003 A – 
* 2004 C – 
* 2004 A – 
* 2005 C – 
* 2005 A – 
* 2006 C – 
* 2006 A – 
* 2007 C – 
* 2007 A – 
* 2008 C – 
* 2008 A – 
* 2009 C – 
* 2009 A – 
* 2010 B – 
* 2010 A – 
* 2011 C – 
* 2011 A – 
* 2012 C – 
* 2012 A – 
* 2013 C – 
* 2013 A – 
* 2014 C – 
* 2014 A – 
* 2015 C – 
* 2015 A – 
* 2016 C – 
* 2016 A – 
* 2017 C – 
* 2017 A – 
* 2018 C – 
* 2018 A – 
* 2019 C – 
* 2019 A – 
* 2020 C – *Avlyst*
* 2020 TG – 
* 2021 G – 
* 2021 A – 
* 2022 C – 
* 2022 A – 
* 2023 C – 
* 2023 A – 


A: Apertura
B: Bicentenario
C: Clausura
I: Invierno
V: Verano
TG: Torneo Guard1anes

## Titler
Lagene med flest seriemesterskap i den meksikanske eliteserien gjennom tidene er de følgende:
Oppdatert etter 2023/24 Apertura.

## Ligamestere 1943–1970

## Referanser


## Eksterne lenker
*  Offisiell hjemmeside
Philip Morris International

**Philip Morris International** (**PMI**) er verdens største tobakksselskap. Selskapet har  ansatte, 60 fabrikker og produktene selges i mer enn 160 land. PMI selger sigaretter i store mengder, og eier syv av de 15 største sigarettmerkene i verden, blant annet Marlboro, L&M, Bond Street, Philip Morris og Chesterfield. Selskapet har en anslått global markedsandel på 15,4 % utenfor USA, eller 26 % av det globale markedet om en ser bort fra USA og Kina. Mellom 1970 og 2007 økte volumet fra 87 milliarder til 850 milliarder sigaretter. Dette førte også til stor vekst i nettoomsetningen: Fra 425 millioner til 55 milliarder dollar.

## Philip Morris Norway AS
**Philip Morris Norway AS** (PMN) ble etablert 11. oktober 2005, og holder til i Stenersgata 2 i Oslo. Selskapet selger og distribuerer sigaretter og rulletobakk i Norge og er markedsleder i Norge for disse to produktkategoriene kombinert. PMN selger Marlboro,  Petterøe's, Blue Master og Next. Peter Grafström er administrerende direktør i selskapet. Bedriften har 21 ansatte.

9. mars 2010 ble det kjent at Philip Morris saksøker Norge for å få opphevet forbudet mot synlig tobakk i norske butikker. 

## Referanser


## Eksterne lenker
*
Brudd (mineralogi)

:*Denne artikkelen handler om terminologien som blir brukt for å beskrive bruddflater på krystaller og mineralklumper. Om brudd i bergarter, se [[brudd (geologi)]].

*'Brudd** er et uttrykk som innenfor [[mineral]]ogien som beskriver et minerals evne til å dele seg i andre retninger enn eventuelle [[kløv (geologi)|kløvretninger]]. Ikke alle mineraler har kløvretninger slik som [[kvarts]], og kløv må ikke forveksles med brudd. Mineraler skiller seg ofte fra hverandre ved at de kan ha forskjellige bruddflater selv om de ellers ser helt like ut, derfor er denne egenskapen viktig og mye brukt til å identifisere mineraler.

==Terminologi==

===Konkoidalt brudd===

**Konkoidalt brudd** eller **muslig brudd** er en kurvet glatt flate som inneholder fordypninger og forhøyninger som kan minne om skjellet til en musling. Ordet ”konkoidalt” kommer fra gresk og betyr skjell eller skjellaktig. Man finner ofte dette på [[amorf]]e eller [[mikrokrystallinsk]]e mineraler som [[flint]], [[opal]] eller [[obsidian]] men finnes også på [[krystallstruktur|krystallinske]] mineraler som kvarts.
**Subkonkoidalt brudd** er det samme som konkoidalt, men ikke like kurvet.


===Jordaktigt brudd===

**Jordaktigt brudd** ser ut som nylig brutt [[jord]]. Dette forekommer ofte på bløte og løst sammensatte mineraler, som [[limonitt]], [[kaolinitt]] og [[aluminitt]].


===Takket brudd===

**Takket brudd** er takket skarpt og ujevnt. Forekommer i gedigne metaller som [[kobber]] og [[sølv]].


===Splintret brudd===

**Splintret brudd** består av lange spisse og flisete splinter. Det er særdeles vanlig på fibrige mineraler som [[krysotil]], men kan også forekomme på ikke fibrige mineraler som [[kyanitt]].


===Ujevnt brudd===

**Ujevnt brudd''' er selvbeskrivende. Det opptrer på en rekke mineraler som arsenopyritt, pyritt og magnetitt.

## Se også
*Ord og uttrykk i steinindustrien
*Brudd (geologi)
*Kløv (geologi)
*Kløv (mineralogi)

## Referanser


## Eksterne lenker
* Geoleksi, geologisk leksikon
Oline Ragnhild Løvlid

**Oline Ragnhild Løvlid** (født Haugen den 10. oktober 1950) er en norsk folkemusiker, bosatt i Hornindal i Sogn og Fjordane.  Hun har i lang tid været engasjert i sangtradisjonen i Hornindal. Løvlid var initiativtageren til CD-en *Fortal*, med 67 sangere fra 3 til 93 år som synger tradisjonelle sanger fra Hornindal. 

Oline Ragnhild Løvlid er mor til Unni Løvlid.

## Utgivelser
* 2006 *Fortal*, CD

## Priser
* 1998 Folkemusikkprisen for Sogn og Fjordane
* 2006 Postens kulturpris
* 2009 Eldsjel for Sogn og Fjordane i kulturminneåret 2009.

## Eksterne lenker
* Fylkesleksikonet i NRK
* Lydopptak av Oline Ragnhild Løvlid kan du høre her. Opptakene er gjort av Fylkesarkivet i Sogn og Fjordane, musikkavdelinga.
Lys reinlav

**Lys reinlav** *(Cladonia arbuscula)* er en lavart i slekten begerlav (*Cladonia*). Den vokser på bakken, gjerne på næringsfattig mark, og med buskformet thallus (plantelegeme) med podetier som blir opptil 10–12&nbsp;cm høy. Fargen er normalt lys blekgul eller gulgrønn. Vanlig i hele landet. Den vokser ofte sammen andre lavarter i gruppen reinlav som grå reinlav og kvitkrull. Kan forveksles med fjellreinlav, men greinspissene på lys reinlav går ofte i alle retninger mens greinspissene på fjellreinlav gjerne bøyer seg til samme side.

## Litteratur
* Krog, Hildur/Østhagen, Haavard/Tønsberg, Tor: "Lavflora. Norske busk- og bladlav", Oslo 1994, ISBN 82-00-41445-0
* Holien, Håkon/Tønsberg, Tor: "Norsk lavflora", Trondheim 2006, ISBN 82-519-1978-9 ISBN 978-82-519-1978-4

## Eksterne lenker
*
Sanne & Solli Brug

**Solli Brug** er et gårdsbruk og tidligere sagbruk som ligger ved Ågårdselva i Solli, Sarpsborg i Østfold fylke.

De første oppgangssagene i Norge ble trolig bygget litt før år 1450, og allerede på slutten av 1500-tallet drev Peder Brockenhuus på herregården Sanne «De tvende Sandegaards Sauger» (De to Sandegaards-sagene).

Søren Klæboe kjøpte størsteparten av bruket av Niels Werenskiold. 4. september 1762 fikk Søren Klæboe kongelig bevilling til å få sin sagbruksdrift utvidet.

I Sagbrugsprivilegiene av 1688 sto det: «Paa Gaarden Solie Grund … at bygge en ny Saug med 2de Saugeblade, og derpaa af det efterskrevne Sognes Skove paa lovlig Maade erholdende Saugtømmer, nemlig: Thunøe, Raade, Glemming, Onsøe og Skibtvedt, lade skjære aarlig otte tusinde og sex hundrende Fyrrebord af 1 ¼ Tomme og Granbord af 1 ½ Tommes tykkelse, samt Dele af 10 a 12 Fods Længde».

Kleboe fikk imidlertid ingen glede av denne bevillingen. Ti dager etter at den var gitt, døde han.

I 1764 kjøpte justisråd Christian Anker bruket, men det var under hans sønn Bernt Anker, at et virkelig storbruk vokste fram. En stor flom i 1774 la imidlertid det hele i grus. At flommen gjorde rent bord, ga Anker ubegrenset anledning til å treffe de foranstaltninger som var nødvendige for å skape et moderne storbruk. Bernt Anker fikk også bygget to skip i Fredrikstad for å lette eksporten av trelast.

Rammesagen kom i bruk på Solli fra 1860, og er en videreutvikling av den enklere oppgangssagen.

Det ble bygd flere dammer, vannrenner og nye saganlegg.  Dimensjonene vokste. Enorme mengder stein ble brukt i fundamentene. Bare til de lengste vannrennene, som var ca. 400 meter, gikk det med 40 tusen lass stein. Til sammen var det flere kilometer vannrenner på bruket, ikke bare til vannhjul og tømmer, men også til flis og bakhon (det som blir igjen etter at stokken er skåret til boks). På det meste drev Sollifossen i alt 32 vannhjul av forskjellig størrelse.

18 av de 22 rammesagene på bruket var fordelt i to store bygninger, Øvre og Nedre bruk. Hver av de to bygningene hadde ni sager, og ble båret av fem meter høye steinpilarer i doble rekker. De største stokkene ble skåret av 4 sager i et eget hus uti elven. Her var arbeidet så tungt at arbeidsplassen raskt fikk navnet «Tukthuset».

I storhetstiden (1860–1880) var bruket et av Nord-Europas største med ca. 600 arbeidere. Det utnyttet vannkraften fra Sollifossen, og hadde en gang så mye som 32 vannhjul i drift, for å levere direkte vannkraft til et tyvetalls oppgangssager.

Fra 1841 ble produksjonen en del forenklet ved at seks sirkelsager ble montert ved siden av oppgangssagene for kanting av de kløvede bord.

Dampsagen, som ble oppfunnet på midten av 1800-tallet, tok sakte over markedet. Rammesagen kunne ikke konkurrere mot dampsagen.

Driften ble nedlagt i 1925. Senere tok familien Dørje-Berg over bruket privat og driver det som en turistattraksjon/kulturtilbud. I dag består bruket av 8 restaurerte/bevarte hus, et restaurert vannhjul med 8 meters diameter, en vannmølle, og diverse andre ruiner ved Aagaardselva.

## Referanser


## Litteratur
* *Soli Brug* (2011)

## Eksterne lenker
* Soli Brug Galleri
St. Johanneslogen St. Halvard

**St. Johanneslogen St. Halvard** er en frimurerlosje i Den Norske Frimurerorden (St. Johannesloge nr. 10) som ble opprettet i Hamar den 28. november 1908.

Dens historie startet med broderforeningen **St. Halvard til den flammende Stjerne** som ble grunnlagt den 12. januar 1891, underlagt St. Johanneslogen Olaf Kyrre til det gyldne Kjæde. Den 27. april 1894 ble den en selvstendig St. Johannesloge med samme navn.

Logen var en av de humanitære St. Johannesloger som oppstod i kjølvannet av en organisasjonsmessig splittelse i det norske frimureriet. Logens konstitusjons-patent ble opprinnelig tidelt av storlogen Zur Sonne i Bayreuth, uavhengig av Den Norske Frimurerorden.

Den 28. november 1908 ble logen **St. Halvard til den flammende Stjerne** slått sammen med *Oplandenes broderforening* (stiftet 1893) til den nåværende **St. Johanneslogen St. Halvard**

I 1960 ble logen innlemmet i Den Norske Frimurerorden som St. Johannesloge nr. 10.

Logen har fått lov til å arbeide i henhold til ritualer som er noe avvikende fra ritualene i de fleste andre St. Johannes logene.

## Ordførende Mestere 1908&ndash;

## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Gary Cherone

**Gary Francis Caine Cherone** (født 1961) er en amerikansk låtskriver og sanger, mest kjent som vokalist i hardrockbandet Extreme, som blant annet hadde en verdenshit med sangen «More Than Words» i 1991. Han var også Van Halens vokalist fra 1997 til 1999, og i løpet av denne perioden ga bandet ut studioalbumet *[[Van Halen III]]*. Etter perioden i Van Halen startet han bandet Tribe of Judah, og ga senere ut en solo-EP. Cherone ble på slutten av 2000-tallet igjen vokalist i Extreme.

## Diskografi
**Solo**
* 2005 *Need I Say More* (EP)

**Med Extreme**
* 1989 *Extreme* 
* 1990 *Pornograffitti* 
* 1992 *III Sides to Every Story*  
* 1992 *Remixes & B-Sides*  
* 1995 *Waiting for the Punchline*  
* 2000 *The Best of Extreme – An Accidental Collocation of Atoms?* (samlealbum)
* 2008 *Saudades de Rock*

**Med Van Halen**
* 1998 *[[Van Halen III]]*

**Med Tribe of Judah**
* 2002 *Exit Elvis*

## Referanser


## Eksterne lenker
* 
* 
*
Patriz Ilg

**Patriz Ilg** (født 5. desember 1957 i Aalen-Oberalfingen) er en tidligere tysk hinderløper. Ilgs storhetstid inntraff på slutten av 1970-tallet og på begynnelsen av 1980-tallet. Han vant både EM 1982 og VM 1983. Dessuten ble han nummer to i både EM 1986 og EM 1978.
## Eksterne lenker
*
Helge Østvold

**Helge Østvold** (født 14. juli 1948) er en norsk tidligere fotballspiller. 

Østvold startet sin karriere som junior spiller på Lyn før han ble A-lagspiller 28. mai 1967 mot Ready.
I perioden 1967-1978 spilte han 184 serie-, 36 cup- og 12 internasjonale kamper for Lyn. Som forsvarsspiller så ble det kun 3 mål på scoringsliten. Han fikk kun ett gult kort i alle sine kamper for Lyn, og ingen røde. Østvold er på 3.-plass på listen over flest kamper spilt for Lyn.

I 1968 og 1969 spilte Østvold 2 kamper hvert år på M21 landslaget.

I perioden 1979-1980 var Østvold spillende trener for Eidsvold Turn. Han spilte 48 kamper for Eidsvold Turn.

Thomas Østvold er hans nevø.

## Karriereoversikt

## Referanser


## Eksterne lenker
*
Grav (andre betydninger)

Grav har flere betydninger:

* Grav aksent 
* Grav (Bærum), et område i Bærum
* Grav gård i Bærum
* Grav (navn), et norsk slektsnavn.
* Christoffer Grav (født 1983), norsk illustratør og grafisk designer
Friidrett under Sommer-OL 1992 – Spydkast menn

Resultatene for friidrettsøvelsen **Spydkast, menn** ved **[[Sommer-OL 1992]]** i Barcelona, Spania. Totalt deltok 32 utøvere i øvelsen. 

Jan Železný fra Tsjekkia tok sin første OL-gullmedalje.
 
## Medaljevinnere

## Rekorder
Før konkurransen var verdens- og olympisk rekord som følger:

Jan Železný satte ny olympisk rekord med 89,66 meter i finalen.

## Resultater
### Kvalifisering

### Finale
*Avholdt 8. august 1992

## Kilder
* Offisiell rapport
* Resultater
St. Johanneslogen Humanitas til de Tvende Liljer

**St. Johanneslogen Humanitas til de Tvende Liljer** er en frimurerlosje i Den Norske Frimurerorden. 

Dens historie startet med broderforeningen **Humanitas til de to Liljer** som ble grunnlagt den 21. januar 1893, underlagt St. Johanneslogen Olaf Kyrre til det gyldne Kjæde. Den 21. januar 1900 ble denne opphøyd til St. Johannesloge med navnet **St. Johanneslogen Humanitas til de tvende Liljer**, underlagt **Provincialstorlogen Polarstjernen**.

Logen gikk søndag 5. desember 1909 over til Den Norske Store Landsloge og dannet sammen med Skienfjorden Broderforening, stiftet 18. januar 1888 under St. Johanneslogen St. Olaus til den Hvide Leopard den nåværende loge Humanitas til de tvende Liljer.

Humanitas henspiller på humanitet og nestekjærlighet. Liljene er symbolet på renhet og åndelig opprusting.

Logens valgspråk er: Haand i Haand mot Maalet.

Logen var en av *de humanitære loger av St. Johannes* som oppstod i kjølvannet av en organisasjonsmessig splittelse i det norske frimureriet. Logens konstitusjons-patent ble opprinnelig tidelt av storlosjen Zur Sonne i Bayreuth, uavhengig av Den Norske Frimurerorden.

*Notodden broderforening* ble grunnlagt den 10. november 1923. Den 12. februar 1951 ble den omdannet til en deputasjonsloge under **Humanitas til de Tvende Liljer**. Den 23. september 1981 ble den deputasjonslogen omdannet til den selvstendige St. Johanneslogen Den gamle Ek.

## Ordførende Mestere 1909-2022

## Embedsverket 2016

## Litteratur
* Matrikkel over Den Norske Frimurerorden for arbeidsåret 2013, Aktietrykkeriet i Trondhjem
SINTRAN

**SINTRAN** er et operativsystem for datamaskiner som ble utviklet i 1968 ved Institutt for teknisk kybernetikk ved det som i dag er NTNU i Trondheim. Navnet på operativsystemet kommer fra forskningsinstitusjonen Sintef og programmeringsspråket Fortran.

**SINTRAN II**, som var en flerbrukerversjon, ble utviklet i samarbeid med Norsk Data og utgjorde hovedplattformen for NORD-serien av terminaltjenerer. Den neste versjonen, **[[SINTRAN III]]**, ble utviklet av Norsk Data alene i 1974, og det var denne versjonen som ble brukt av selskapet sine tjenermaskiner inntil Norsk Data ble lagt ned i 1992.

## Referanser
Brøtsø

**Brøtsø** er en øy i Færder kommune. Brøtsø ligger mellom øyene Tjøme og Hvasser, og er nesten to kvadratkilometer stor. Brøtsø ligger som en fortsettelse mot nord av den vestligste del av Hvasser, bare atskilt av et smalt sund. 

På Brøtsø ligger Holme gård, flere eneboliger og mange fritidsboliger. Noen av de landets best betalte fritidseiendommer ligger på Brøtsø ved Røssesundet.

Veiforbindelsen fra Tjøme sentrum til Sandøsund går over Brøtsø, og Røssesundbrua er en del av denne veiforbindelsn. 

På 1800-tallet var det fire gårder på Brøtsø: Holme, Rød, Norde Brøtsø og Søndre Brøtsø.

## Referanser


## Eksterne lenker
* Bildeserie: «Hytte til 23 millioner på Røssesund sør på Brøtsø», *Øyene*
SINTRAN III

**SINTRAN III** var et sanntids-, mangeoperasjons-, flerbruker- operativsystem brukt på Norsk Data datamaskiner fra 1974. Ulikt sine forgjengere SINTRAN og SINTRAN II, var dette fullstendig skrevet av Norsk Data. SINTRAN III var skrevet i programmeringsspråket *NORD Programming Language*.

SINTRAN III var primært et kommandolinjebasert operativsystem selv om flere *skall* kunne installeres for striktere brukerkontroll hvorav *USER-ENVIRONMENT* var det mest populære.

En av de smarte løsningene var muligheten til å forkorte kommandoer og filnavn mellom bindestreker, for eksempel da du skrev «LIST-FILES» ville den stilt deg flere spørsmål, for eksempel opplisting, hvor mange oppføringer per liste, hvilke typer oppføringer og lignende. Dette kunne overkjøres ved å skrive «LI-FI ,,n,» noe som forkorter «LIST-FILES» og hopper over alle følgende spørsmål. En kunne altså referere til filer på eksempelvis følgende måte med editoren PED; «PED H-W:» som refererer til «HELLO--WORLD:SYMB» dersom dette var den eneste filen med H i navnet, hvilket som helst antall tegn, en bindestrek, en W, hvilket som helst antall tegn, og hvilken som helst filending.

Dette førte til langt færre tastetrykk og tillot en fin læringskurve for brukerne, fra komplette og selv-forklarende kommandoer som «LIST-ALL-FILES» til «L-A-F» for de mer avanserte brukerne.

I dag har SINTRAN for det meste forsvunnet som et operativsystem og det finnes kun svært få referanser til det. Det var dog en jobb-kontrollør eller et «batch»-språk tilgjengelig kalt JEC som antatt står for «Job Execution Controller». Denne kunne brukes til å sette opp «batch»-jobber for å kompilere COBOL programmer og lignende.

## Se også
* SINTRAN
* SINTRAN II

## Eksterne lenker
* NODAF's guide for bruk av SINTRAN
Kuldeteknikk

**Kuldeteknikk** eller kjøling er teknologien og fagområdet bak alle moderne tekniske innretninger for kjøling og frysing, enten det dreier seg om tekniske installasjoner i bygninger, skip, biler, konteinere eller i husholdningsapparater. Fagområdet blir alternativt kalt *kjøleteknikk*, spesielt der temperaturen holder seg over 0&nbsp;°C.


«Kuldeteknikk er en teknisk disiplin som omhandler utvikling, installasjon og vedlikehold av kjølesystemer og klimaanlegg. Dette er avgjørende for å skape og opprettholde kjøling i ulike applikasjoner, inkludert kommersielle, industrielle og boligmiljøer. Kuldeteknikk involverer bruk av fysiske prinsipper og teknologier for å generere og opprettholde lavere temperaturer og kontrollere varmeoverføring.»


Anvendelser av kuldeteknikken er kjent for folk flest fra kjøleskap og frysebokser, og i dag også fra varmepumper og klimaanlegg (for bygninger og bilkupéer). Også datasentraler trenger særskilt kjøling grunnet utviklingen av varme fra datamaskiner, herunder også temperaturkontroll og avfuktning.

Kuldeteknikken, som ble utviklet tidlig på 1900-tallet, gjorde det etter hvert mulig å forlenge holdbarheten og bedre kvaliteten for en rekke matvarer, både under lagring hos produsent, under transport og ikke minst hjemme hos forbrukeren. Dette gjorde det igjen mulig med mer rasjonell produksjon i store kvanta. 

## Referanser


## Eksterne lenker
*
Karacadag

**Karaca** (tyrkisk: **Karaca Dağ**) er en skjoldvulkan på 1.957 moh. mellom provinsene Şanlıurfa og Diyarbakir i det østlige Tyrkia. 

Vulkanen ligger 30 km fra det neolittiske funnstedet Göbekli Tepe, hvor byggingen av et større seremonielt kultsted omkring 10000 f.Kr. trolig ble muliggjort ved forsyninger av korn fra Karacadag.

Den dag i dag vokser det fortsatt en vill planteart som genetisk kan sies å være opphav til 68 kjente, domestiserte kornvekster som brukes i landbruk i dag.

## Referanser
Serhetabat

**Serhetabat** (tidligere kjent under det russiske navnet *Kusjka*, det vil si  Ку́шка, som igjen tilsvarte det turkmenske *Guşgy* Гушгы) er en liten by i Turkmenistan, på grensen til Afghanistan, i 1991 hadde byen 5&nbsp;200 innbyggere. Området ble erobret av Det russiske keiserdømmet etter Panjdeh-hendelsen og slaget ved Kusjka den 30. mai 1885. Bosetningen ble etablert i 1890 som en russisk militær grensepost. En jernbanelinje med forbindelse til den sentralasiatiske jernbanen ble åpnet den 1. mars 1901. 

Kusjka var Det russiske keiserdømmet, og senere Sovjetunionens sørligste punkt.
OpenLDAP

**OpenLDAP Software** er en gratis, åpen kildekode implementasjon av Lightweight Directory Access Protocol (LDAP) utviklet av **OpenLDAP Project**. Den er utgitt under sin egen lisens, OpenLDAP Public License.  LDAP er en plattform-uavhengig protokoll. Mange Linux distribusjoner inkluderer OpenLDAP Software for LDAP støtte.
## Eksterne lenker
*
St. Johanneslogen St. Magnus

**St. Johanneslogen St. Magnus** er en frimurerlosje i Den Norske Frimurerorden (St. Johannesloge nr. 12) som ble innviet den 16. april 1913 i Fredrikstad.

Dens historie begynner med Fredrikstad Frimurer Broderforening, opprettet 14. februar 1879. Den 16. april 1913 ble opphøyd til loge.

St. Johanneslogen St. Magnus delte logelokaler med St. Andreaslogen Kronen frem til november 2007, da sistnevnte flyttet inn i egne lokaler i Moss. I tillegg har Druidordenen vært en tidligere leietager. Andre ordener som leier logebygget, er loge St. Olav og &ndash; siden 2003, Maria-loge Nr. 20 a. P.

## Ordførende Mestere

## Referanser


## Litteratur
* Matrikkel over Den Norske Frimurerorden for arbeidsåret 1996/97, Aktietrykkeriet i Trondhjem
* Matrikkel over Den Norske Frimurerorden for arbeidsåret 2007, Aktietrykkeriet i Trondhjem
Gucheng (Lijiang)

**Gucheng** (kinesisk: 古城区; pinyin: *Gǔchéng Qū*) er et bydistrikt i provinsen Yunnan i Folkerepublikken Kina. Det ligger innen  byprefekturet  Lijiang.

Det har et areal på 1&nbsp;127&nbsp;km² og et folketall på 140&nbsp;000 (2002). 

## Administrative enheter
**Subdistrikter:**
*Dayan 大研街道, Xi'an 西安街道, Shuhe 束河街道, Xianghe 祥和街道.
**Kommuner:**
*Jin'an 金安乡, Qihe 七河乡, Dadong 大东乡, Jinshan for baifolket 金山白族乡, Jinjiang for baifolket 金江白族乡,

## Eksterne lenker
* Gucheng offisielle hjemmesider
* Gamlebyen i Lijiang
Gucheng (Xiangfan)

**Gucheng** (kinesisk: 谷城县; pinyin: *Gǔchéng Xiàn*) er et fylke i provinsen  Hubei i Folkerepublikken Kina. Det ligger innen  byprefekturet Xiangfan.

I 1999 var befolkningen der på .

Gucheng fikk på 1600-tallet en katolsk misjon, drevet av jesuittordenen. Etter at ordenen ble opphevet sent på 1700-tallet, overtok presteordenen lasaristene. Der virket blant annet patrene Jean-François-Régis Clet og Jean-Gabriel Perboyre, som ble henrettet for sin tros skyld i henholdsvis 1820 og 1840 (begge helligkåret av pave Johannes Paul II i hhv. 2000 og 1996].

## Referanser


## Eksterne lenker
*
Riga-freden

**Riga-freden**, også kjent som **avtalen i Riga**, var en fredsavtale som avsluttet den polsk-russiske krig. Avtalen mellom Polen og Russland ble undertegnet i Riga den 18. mars 1921.

## Bakgrunn

Etter den første verdenskrig var det nylig uavhengige Polen ivrig etter å benytte den russiske borgerkrigen til å nå de områder som Det polsk-litauiske samvelde hadde mistet til Russland ved dets oppløsning. Tilsvarende var de russiske bolsjevikene ivrige etter å eksportere sin revolusjon, om nødvendig med makt. Om sovjetstyrkene hadde okkupert Polen hadde de vært i en posisjon hvor de kunne gitt de tyske kommunistene hjelp og muligens sikret en ny revolusjon i Tyskland. Sovjetstyrkene ble imidlertid overraskende slått av polske styrker i slaget ved Warszawa og var etter det på defensiven og ble etterhvert presset til å gå med på en fredsavtale.

## Fredsavtalen
Fredsforhandlingene begynte den 17. august 1920 i Minsk, men etterhvert som den polske mot-offensiven kom nærmere byen ble forhandlingene flyttet til Riga og gjenopptatt der den 21. september. Etter flere runder med forslag fra partene fremmet sovjetforhandlerne den 5. oktober et tilbud som de polske forhandlerne aksepterte. En våpenhvileavtale ble undertegnet den 12. oktober og trådte i kraft den 18. oktober 1920.

Etter våpenhvilen hadde trådt i kraft fortsatte selve fredsforhandlingene utover vinteren og våren 1920-1921. Det var stor uenighet på polsk side, blant annet var general og senere statsleder Józef Piłsudski sterkt kritisk til forhandlingsmandatet og den endelige avtalen.

## Litteratur
* Norman Davies: *White Eagle, Red Star: the Polish-Soviet War, 1919–20*, Pimlico, 2003, . (First edition: New York, St. Martin's Press, inc., 1972.)
* *Traktat ryski 1921 roku po 75 latach*, Wydawnictwo Uniwersytetu Mikołaja Kopernika, Toruń 1998,  (Chapter summaries in English)
* Photocopies of the Polish version of the Treaty. Dziedzictwo.polska.pl

## Eksterne lenker
*
Koksbensin

**Koksbensin** er et tredje generasjons produkt i raffineringsprosessen av råolje.
Restene etter første gangs raffinering av råoljen blir krakket i et koksanlegg. Der blir de lange molekylene i de tunge oljene blir brutt ned til kortere molekyler og dermed lettere oljer.
Blandingen som kommer ut av koksanlegget rafineres, og ett av produktene man sitter igjen med kalles for koksbensin.

## Referanser
Vestre linje

**Vestre linje** er betegnelsen på den delen av Østfoldbanen som går mellom Ski og Sarpsborg om Moss og Fredrikstad. Siden denne delen av Østfoldbanen er den mest trafikkerte, hender det at man med **Vestre linje** mener hele strekningen mellom Oslo og Halden/Kornsjø om Moss.

Østfoldbanen ble vedtatt i 1873 med både en vestre og østre linje, men Vestre linje ble åpnet først, i 1879, og Østre linje i 1882. Vestre linje har alltid vært regnet som den viktigste av de to, og har derfor blitt modernisert først. Således ble Vestre linje forsterket i 1920-årene til å tåle de tyngste togene i Norge (unntatt Ofotbanen), ble elektrifisert i 1939–1940, fjernstyrt i 1972–1974 og fikk dobbeltspor Ski – Sandbukta 1993–1996 og Rygge-Haug i 2000. Østre linje ble forsterket og elektrifisert i 1958, men har ikke noe dobbeltspor.

## Planlagte dobbeltspor på to delstrekninger
Bane Nor startet i 2019 byggingen av et 10 km langt dobbeltspor gjennom Moss Sentrum; strekningen var ment til å stå klar for 2024 men ble utsatt til 2030 grunnet Kvikkleire fare. 

Det er også planlagt et dobbeltspor på 16 km fra Råde til Fredrikstad, noe som vil gi muligheten for fire tog i timen mellom Oslo og Fredrikstad

## Linjekart


Fil:Vestby stasjon TRS 070403 002.jpg|Vestby stasjon
Fil:Hølen Railroadbridge01.JPG|Hølen viadukt
Fil:Son Sonsveienstation01.JPG|Sonsveien holdeplass
Fil:Kambo stasjon TRS 061129 010.jpg|Kambo stasjon
Fil:RyggeTrainStation.jpg|Rygge stasjon
Fil:FredrikstadTrainStation.JPG|Fredrikstad stasjon
Fil:Sarpsborg stasjon TRS 061031 018.jpg|Sarpsborg stasjon


## Se også

* Østre linje

## Referanser


## Eksterne lenker

*